Üldjuhul ma pole väga perepildistamistele rõhku pannud, aga ma ei saa ära öelda armsatele inimestele ja
peredele kes minu juures aegajalt ikka käivad. Vastupidi, mul on ainult rõõm näha kuidas pisikesed on kasvanud. 🙂
Panen pisikese kokkuvõtte selle aasta sügispildistamistest!
Minu juures käis armas kursusekaaslane oma ootuse- ja vastsündinu pildistamisega.
Beebi saamise lugu ei olnud väga lihtne ja seetõttu on imeline mõelda, et vahel on kõigele lisaks natuke õnne ja väikest ime vaja.
Pisike Isabel on kindlasti üks pisemaid vastsündinuid kes minu juures pildistamas on käinud – sündides kaalus kõigest 2888g.
Modelliks olemisega sai ilusti hakkama ja imeilusad mälestused terveks eluks sai ka jäädvustatud! 🙂
See väike preili oli ikka ülitubli, terve sessiooni vältel saime nii palju häid ja armsaid kaadreid.
Lisaks kõigele oli tal printsessile kohaselt ikka pikad juuksed ja puha.
Head imetlemist! 🙂
Armas Ron Erik käis oma armsa venna, emme ja issiga minisessioonil.
Minuarust oli kutt ikka väga koostööaltis ja väga raske oli lõpetada. 😀 Oleks tahtnud veel klõpsutada seda nunnukest.
Aastal 2019 mõtlesin siis et võiks natuke teises toonis jõulupildistamise teha
(punastest ja kuldsetest toonidest oli veidikene kõrini saanud 😀 )
Niisiis on üldse mu lemmiktooniks viimasel ajal mint, seega tegin sel korral hoopis selles toonis jõulunurgakese.
Siin on väikesed meenutused mõndadest jõuluminidest.
Väikene 6 kuune Isabel oli ideaalne modell. Nii naerusuine ja tundus et talle väga meeldis kaamera ees
(kuigi olgem ausad, pisikestega pole üldse lihtne tavaliselt 😀 )
Igaljuhul sobis see väikelapse pildistamine Isabelile nagu valatult. 🙂
Minu juures käis armas Sirli oma perekonnaga. Sirlit tean juba väikesest peale, kui me käisime mõlemad ühes moekoolis.
Mingi hetk muidugi kasvasime sellest välja, kuid sellegi poolest oleme mõlemad “modellikarjääri” juurest edasi liikunud fotograafia maailma juurde. Võimalik et siin on mingi seos, haahaa 🙂
Seekord siis sattus minu kaamera ette selline tõsine ja armas 7 päevane hurmur kes tuli minu juurde vastsündinu sessioonile.
Algul oli tükk tegemist et teda unelema saada, kuid kui pildistamiseks läks, siis ei saanud enam kuidagi lõpetada…
Armsa Elianora vanematega sai juba suve lõpus kokku lepitud ootuse sessiooni aeg. Mingi hetk sain infot, et tuleks sessiooni aeg varasemaks tuua. Niisiis sai seda tehtud, kuid päev enne sessiooni sain ikkagi sõnumi et peavad ära jätma kuna juba haiglas.
Veebruaris tuligi minu juurde pisike 2 kuune preili, kellega olin lubanud vastsündinu sessiooni läbi viia. Tavaliselt ma seda teha ei taha (max. vanus vastsündinu sessiooni läbiviimiseks on üldjuhul 14 päeva), aga kuna kuidagi hirmus kahju oli, et ootusele ei jõudnud ja lapsega niigi kaua aega pidid haiglas veetma, siis tahtsin seda ikkagi teha.
Mina jäin rahule, sest see tibulind koos oma emme ja issiga oli lihtsalt võrratult tubli. Vaadake ainult 😉